సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
సచిన్‌పై కపిల్ దేవ్ ఘాటు కామెంట్స్
నన్ను తప్పుగా అర్థం చేసుకోకండి! సచిన్ ఏనాడు తన టాలెంట్‌కి న్యాయం చేయలేదు.
| Updated:
Oct 29, 2015, 08:33PM IST
సచిన్‌కి డబుల్ హండ్రెడ్స్, త్రిపుల్ హండ్రెడ్స్ చేయడం తెలీదు. 400 స్కోర్ కొట్టడం రాదు. నన్ను తప్పుగా అర్థం చేసుకోకండి! సచిన్ ఏనాడు తన టాలెంట్‌కి న్యాయం చేయలేదు. సచిన్ తన ప్రతిభని పూర్తి స్థాయిలో ఏనాడూ ఉపయోగించలేదనిపిస్తోంది. మాస్టర్ బ్లాస్టర్, క్రికెడ్ గాడ్ ఆఫ్ వరల్డ్ సచిన్‌పై ఈ కామెంట్స్ చేసి వార్తల్లోకొచ్చాడు భారత్‌కి ప్రపంచకప్ అందించిన మాజీ కేప్టెన్ కపిల్ దేవ్ . సచిన్ ఎప్పుడూ బాంబే క్రికెట్‌లోనే చిక్కుకుపోయాడు. అలాకాకుండా అప్పట్లో సచిన్ వివియన్ రిచర్డ్స్‌తో కాస్త కాలం గడిపివుంటే బాగుండేది. సచిన్‌కి సెంచరీ చేయడం తెలుసు. అంతకుమించి ఆ సెంచరీని రెండింతలు, మూడింతలు చేయడం ఎలాగో తెలియదు. నేనేకనక అతడితో ఎక్కువసేపు వుండి వుంటే, వీరేంద్ర సేహ్వాగ్‌లా ఆడమని సలహా ఇచ్చేవాడిని. దుబాయ్‌లోని జుమెరియా హోటల్లోని క్లబ్‌లో కపిల్ ఈ వ్యాఖ్యలు చేశాడు. కపిల్ ఈ వ్యాఖ్యలు చేసిన సమయంలో క్రికెట్ లెజెండ్స్ షేన్ వార్న్, వసీం అక్రమ్, అయాన్ బొతమ్ కూడా అక్కడే వున్నారు. సచిన్ గురించి షేన్ వార్న్ మాట్లాడుతూ.. తన 20 ఏళ్ల కెరీర్‌లో నేను ఎదుర్కున్న గొప్ప ఆటగాళ్లలో సచినే ముందుంటాడు. ఆస్ట్రేలియాపై కూడా సచిన్ మెరుగైన ప్రదర్శన కనబర్చాడు. స్పిన్, ఫాస్ట్ బౌలర్లని ఎదుర్కోగల సత్తా సచిన్ సొంతం. 100 సెంచరీలు సచిన్ సత్తా ఏంతటిదో చాటిచెబుతున్నాయి అని అన్నాడు.